**ELŐTERJESZTÉS**

**Körmend Város Önkormányzat Képviselő-testülete 2023. október 27- i ülésére**

**Tárgy:** 2023. évi költségvetési rendelet módosítása

*Tisztelt Képviselő-testület!*

A 2023. évi költségvetési rendelet módosítására harmadik alkalommal kerül sor. Jelen rendelet-tervezet a következő módosításokat tartalmazza:

1. A központi költségvetésből a következő támogatások érkeztek, és az alábbi összeggel nő / csökken az önkormányzat központi támogatás előirányzata.
2. Szociális ágazati pótlék: 11.763.374 Ft
3. Egészségügyi pótlék: 499.988 Ft
4. 68/2023. Korm.rendelet: 3.574.962 Ft
5. REKI: 64.433.691 Ft
6. 2022. évi normatíva elszámolás kamata: 355.262 Ft

A helyi önkormányzatok kiegészítő támogatásai közül a szociális ágazati és összevont pótlékból 11.763.374 Ft a Körmend és Kistérsége Önkormányzati Társulás részére, a 499.988 Ft egészségügyi kiegészítő pótlék szintén a Társulás részére kerül támogatásként átadásra – vonatkozási időszak 3 hónap.

A 68/2023. (III.10.) Korm.rendelet alapján a 2023. január 01-jétől történő kötelező béremeléshez támogatást kapnak az Önkormányzatok. Ez éves szinten Körmend Város Önkormányzata esetében 91.534.472 Ft. Azonban ez nem egy összegben érkező támogatás, hanem havi bontásban kerül kiutalásra. A soron következő 3 hónap teljesítései alapján 22.129.038 Ft-ot jelent. Mivel ez a támogatási jogcím tervezésre került a működési célú támogatások bevételei államháztartáson belülről előirányzat soron, így onnan ez visszavételezésre került, majd a megfelelő sorokra bontva kerül rögzítésre. Így helyi önkormányzatok működésének általános támogatására 2.619.994 Ft, a települési önkormányzatok egyes köznevelési feladatainak támogatására 7.636.251 Ft, a települési önkormányzatok egyes szociális és gyermekjóléti feladatainak támogatására 9.590.457 Ft, a települési önkormányzatok gyermekétkeztetési feladatainak támogatására 1.334.576 Ft, a települési önkormányzatok kulturális feladatainak támogatására 947.760 Ft előirányzat növelés kerül.

A 13/2023. (III.16.) önkormányzati határozat alapján Körmend Város Önkormányzata benyújtotta pályázati anyagát a rendkívüli önkormányzati támogatásokra. A második pályázati anyag is pozitív elbírálásban részesült, így az elnyert támogatás összege 64.433.691 Ft. Kiadási oldalon egyrészt csökkentésre került a működési hitel állománya 52.915.720 Ft-tal, míg a dologi kiadások közé szükségessé vált átcsoportosítani 11.517.971 Ft-ot.

A 2023-as költségvetési évben a központi normatívák esetében májusban volt lehetőség felülvizsgálni a mutatószámokat, és esetlegesen módosítást beadni az Ebr42 önkormányzati portálon. Az Önkormányzat élt ennek lehetőségével, azonban fontosnak tartjuk megemlíteni, hogy a tavalyi évhez hasonlóan idén is központilag korrigálták a számokat, így ismét a bölcsődei üzemeltetésnél elvonásra került a támogatás 76,5%-a, azaz éves bölcsődei működtetésre 3.799.000 Ft-t kapunk. A saját korrekciókat és a központi korrekciókat összevonva köznevelési feladatoknál 2.186.493 Ft, szociális feladatoknál 6.776.585 Ft, míg gyermekétkeztetési feladatoknál 1.761.802 Ft normatíva lemondás keletkezett, ennek megfelelően az előirányzatok csökkentésre kerültek. A visszavonás nem egy összegben történik a likviditás megőrzése miatt, hanem százalékos arányban (8,4%/hó), így a tényleges visszavonás 2 havi összege összesen 3.574.962 Ft.

A 2022. évi visszafizetendő normatíva utáni számított kamat pénzügyi rendezése a zárszámadást követően megvalósult, így 355.262 Ft-tal szükséges az elvonások, befizetések előirányzatát növelni a likvid hitel terhére.

1. Az önkormányzat és az intézmények előirányzatait felülvizsgálva az alábbi módosítások szükségesek:

**Önkormányzat**

1. Rehabilitációs hozzájárulási adóra 3.000.000 Ft-ot, tovább számlázott közüzemi díjakra pedig 10.000.000 Ft-ot szükséges finanszírozásként biztosítani Körmend Város Gondnokságának, hitel terhére.
2. Könyvtári érdekeltségnövelő támogatásként 3.485.000 Ft-ban részesült Körmend Város Önkormányzata, mely finanszírozásként átadásra kerül a Körmendi Kulturális Központ Múzeum és Könyvtár intézményen belül a könyvtári feladat ellátási területre.
3. A 2023. évben a szúnyoggyérítési költségekhez való hozzájárulások mértéke 1.395.500 Ft, így ezzel az összeggel a működési célú átvett pénzeszközök előirányzatát növelni szükséges, és a dologi kiadások előirányzata kerül szintén növelésre a beérkező támogatások összegével.
4. A Körmend Múltja, Jelene, Jövője Alapítvány a TOP-71.1-16-H-ESZA-2019-00592 Gazdag Örökség Értékes Jövő projekt miatt visszautal 1.790.000 Ft támogatást, mert a projekt utófinanszírozása lévén az Önkormányzat megelőlegezte a kiadások fedezetét, de a projekt zárása és elszámolása után ez az összeg, mely az Alapítvány részére került kiutalásra, az Önkormányzatot illeti.
5. A polgármesteri keret dologi kiadásai közül átcsoportosításra kerül 3.000.000 Ft a működési célú támogatások államháztartáson kívülre előirányzatára a felhasználást figyelembe véve.
6. A KÉK projektben keletkező reprezentációs költségek előirányzatára belső átcsoportosítás keretében a dologi kiadások előirányzata csökkentésre kerül 1.106.000 Ft-tal.
7. A Működési célú visszatérítendő támogatások, kölcsönök nyújtása ÁH-n kívülre előirányzata 1.000.000 Ft-tal nő, hitel terhére.
8. A 3. sz. felnőtt fogorvosi ellátás miatt a NEAK-tól előzetesen 2.000.000 Ft működési célú támogatást becsülünk államháztartáson belülről, ez az összeg a kiadási oldalon a dologi kiadások előirányzatát növeli, mivel a fogorvosi feladatokat számla ellenében látja el a doktornő.
9. Az önkormányzatnál jelentkező tárgyi eszközök vásárlása miatt az informatikai eszközök előirányzatára szükséges 100.000 Ft-ot átcsoportosítani.
10. A tőke és kamat fizetési kötelezettségek előirányzata csökkentésre kerül a le nem hívott hitel miatt, így a likvid hitel előirányzata csökkentésre kerül 20.272.022 Ft-tal.

**Kulturális Központ, Múzeum és Könyvtár**

* A kulturális feladat ellátási területen szoftver vásárlása miatt az immateriális javak előirányzata 41.000 Ft-tal nő, fedezete az informatikai eszközök vásárlása előirányzatról biztosított.
* Az intézményegység a működési bevételeit alultervezte, így az 1.820.000 Ft-os többletbevétel miatt a bevételi előirányzat nő, felhasználása a dologi kiadások közé kerül tervezésre.
* Személyi kiadások tekintetében is szintén belő átcsoportosítást kell alkalmazni 500.000 Ft-tal a foglalkoztatottak személyi kiadásainak előirányzata csökken, míg a külső személyi juttatások előirányzata nő.
* A különböző rendezvények (Körmendi Napok, Vadásznap stb.) miatti reprezentációs kiadások előirányzatát és járulékos vonzatait is növelni szükséges, belső átcsoportosítással a dologi kiadások csökkentésével, 2.700.000 Ft-tal és így a reprezentációs kiadások előirányzata 1.200.000 Ft-tal, a járulékoké pedig 1.500.000 Ft-tal nőnek.
* A múzeumi feladatellátásnál támogatásban részesült az intézményegység nyári diákmunkások alkalmazása kapcsán 783.537 Ft összegben, mely a személyi kiadások előirányzatát növeli.
* A könyvtári feladatellátásnál szintén többletbevétel generálódott, így a működési bevételek előirányzatának növelésével párhuzamosan a dologi kiadások előirányzata is nő.
* Finanszírozási keretek között megkapott 3.485.000 Ft-os könyvtári érdekeltségnövelő támogatást pedig dologi kiadásokra kívánja az intézményegység felhasználni.

**Körmend Város Gondnoksága**

* A Vas Megyei Kormányhivatal Körmendi Járási Hivatala szerződés alapján 365.325 Ft támogatást nyújtott az intézménynek a „Közfoglalkoztatottak foglalkoztatása” program keretében (augusztus havi). A működési célú támogatások államháztartáson belülről 365.325 Ft-tal nő, mely fedezetet biztosít a személyi kiadások 341.579 Ft-os, a járulékok előirányzatának 23.746 Ft-os növeléséhez.
* Az intézmény rehabilitációs járulék fizetésére kötelezett, mivel a foglalkoztatottak átlagos statisztikai állományi létszáma meghaladja a 25 főt, illetve az általa foglalkoztatott megváltozott munkaképességű munkavállalók átlagos statisztikai állománya nem éri el a létszám 5 százalékát. Az állományi létszám fluktuációjából következően fizetésre kötelezett az intézmény, és költségvetés készítésekor tervezett összeg nem elegendő, így további 3.000.000 Ft szükséges az intézmények, mely finanszírozás formájában biztosított.
* További finanszírozás szükséges, mivel a Boldog Batthyány László Katolikus iskola a főző konyhán keletkező rezsi intézményre eső részét továbbszámlázza, és mivel nagyon magas áron szerződtek a gázt illetően, a rezsi összege nagyon magas. A finanszírozásként kapott 10.000.000 Ft-ot a dologi kiadásokra fordítja az intézmény.

Kérem a Bizottságot és a tisztelt Képviselő-testületet, hogy az előterjesztést és a mellékelt rendelet-tervezetet tárgyalja meg, és véleményezze.

**Előzetes hatásvizsgálat a rendelet-módosításhoz:**

**A rendelet társadalmi, gazdasági, költségvetési hatása:** az önkormányzatnak törvényben foglalt kötelezettsége az adott évre költségvetést alkotni, és azt az adott időszakonként, illetve indokolt esetben soron kívül módosítani az államháztartásról szóló 2011. évi CXCV. törvényben kapott felhatalmazás alapján.

**A rendelet környezeti és egészségi következményei:** nincsenek.

**A rendelet adminisztratív terheket befolyásoló hatása:** Nem releváns tekintettel arra, hogy az önkormányzat költségvetési, pénzügyi és gazdálkodási tevékenységét egyéb jogszabályi előírások is szabályozzák.

**A rendelet megalkotásának szükségessége, a rendelet megalkotása elmaradásának várható következményei:** jogszabálysértés és gazdálkodási szabálytalanság.

**A rendelet alkalmazásához szükséges személyi, szervezeti, tárgyi és pénzügyi feltételek:** Az alkalmazáshoz szükséges feltételek rendelkezésre állnak.

Körmend, 2023. október 25.

**Bebes István**

**polgármester**